מפרץ צ'ספיק

מפרץ צ'ספיק (באנגלית: Chesapeake Bay) הוא המפרץ המצוי בשפך נהר הגדול ביותר בארצות הברית.
המפרץ שוכן בחופה המזרחי של ארצות הברית, בין המדינות וירג'יניה ומרילנד.

גאוגרפיה
למעלה מ-150 נחלים ונהרות נשפכים למפרץ הזה. אורכו של המפרץ 304 ק"מ, ממוצא נהר הססקוהנה בצפון ועד פתח המפרץ לאוקיינוס האטלנטי בדרום. בחלקו הצר ביותר של המפרץ, ליד אנאפוליס, מרילנד, רוחבו של המפרץ 6.9 ק"מ, ובנקודה זו חוצה את המפרץ גשר ויליאם פרסטון ליין. במוצאו לים, רוחב המפרץ 37 ק"מ. באזור נקודת המוצא לים נמצאת מנהרת מפרץ צ'ספיק.

המפרץ רדוד ברובו. עומקו הממוצע פחות מ-9 מטרים, ובשפך נהר הססקוהנה עומקו של המפרץ פחות מ-2 מטרים.

הנהרות העיקריים הזורמים למפרץ הם:
 נהר ססקוהנה
 נהר הפוטומק
 נהר ג'יימס
 נהר אפומטוקס
 נהר רפהנוק
 נהר פטוקסנט
 נהר צ'פטנק
 נהר יורק

היסטוריה
המילה "צ'ספיוק" מקור שם המפרץ מקורה במילה של השבט האינדיאני אלגונקיואן שמשמעה "מפרץ הקונכיות הגדול".

בשנת 1781 נערך במפרץ קרב צ'ספיק בו הצי הצרפתי הביס את הצי הבריטי, ובכך עזר לארצות הברית לקבל את עצמאותה.

בעבר היה המפרץ שופע בבעלי חיים ימיים, סרטנים, רכיכות ודגים, אולם בשל הזיהום הרב כיום אין במפרץ בעלי חיים רבים. ב-1970 הוכרז המפרץ כאזור ימי מת (והיה האזור הראשון בעולם שהוכרז כאזור כזה), בשל הזיהום הרב. ב-1987 הוכר כ"אתר ראמסאר" בהתאם לאמנת ראמסאר.

קישורים חיצוניים

 התוכנית לשיקום מפרץ צ'ספיק
 עמותת מפרץ צ'ספיק
 גשר מפרץ צ'ספיק
 מנהרת מפרץ צ'ספיק
 

צ'ספיק
צ'ספיק
צ'ספיק
פוטומק
צ'ספיק